**Persona 4 Arena**, ilmestyi Japanissa nimellä **Persona 4: The Ultimate in Mayonaka Arena** (jap. ペルソナ4 ジ・アルティメット イン マヨナカアリーナ, *Perusona Fō Ji Arutimetto In Mayonaka Arīna*), on vuonna 2012 julkaistu Arc System Worksin ja Atluksen suunnittelema taistelupeli. Peli julkaistiin aluksi vain kolikkopelinä, mutta ilmestyi myöhemmin myös konsoleille.

Pelin tapahtumat sijoittuvat kaksi kuukautta pelin *Shin Megami Tensei: Persona 4* tapahtumien jälkeen ja siinä esiintyy myös hahmoja pelistä *Shin Megami Tensei: Persona 3*. Juonena on televisiomaailmaan sijoittuva "P-1 Grand Prix" -turnaus, jossa persoonankäyttäjät pakotetaan taisteluun toisiaan vastaan.

Vuonna 2013 pelille julkaistiin kolikkopelinä jatko-osa *Persona 4 Arena Ultimax*. Vuonna 2014 se ilmestyi myös konsoleille.

Pelaaminen
----------

Pelissä on kaksi tilaa: tarinatila (*Story Mode*) sekä pelihallitila (*Arcade Mode*). Tarinatilassa tapahtumat esitetään aina pelaajan valitseman hahmon näkökulmasta. Aluksi tarinatilassa voi käyttää vain neljää hahmoa ja muut avautuvat pelaajan etenemisen mukaan. Kunkin tarinaosuuden lopetus riippuu pelaajan valinnoista.

Taistelussa pelaajat voivat erilaisia toimintoja eri painikkeista. Kukin hahmo pystyy tekemään oman hyökkäyksen ja kutsumaan haluttaessa persoonansa apuun. Persoonan käyttämisen jälkeen pelaajan on tehtävä neljä tavallista hyökkäystä voidakseen kutsua sen uudelleen.

Pelattavia hahmoja ovat Yu Narukami (*Persona 4:n* protagonisti), Yosuke Hanamura, Chie Satonaka, Yukiko Amagi, Kanji Tatsumi, Teddie, Naoto Shirogane, Aigis, Mitsuru Kirijo, Akihiko Sanada, Elizabeth, Labrys ja Varjo-Labrys (vain pelihallitilassa).

Juoni
-----

**Varoitus:  Seuraava kirjoitus paljastaa yksityiskohtia juonesta.**
Vuoden 2012 Kultaisella viikolla Yu Narukami saapuu muutamaksi viikoksi vierailulle Inabaan. Keskiyöllä ystäviensä Yosuke Hanamuran, Chie Satonakan ja Yukiko Amagin ohella hän huomaa Keskiyön kanavan (*Midnight Channel*) alkaneen jälleen näkyä televisiossa. Tällä kertaa se mainostaa turnausta nimeltä "P-1 Grand Prix", jonka juontaja näyttää heidän ystävältään, Teddieltä. Lisäksi Kanji Tatsumi ja Rise Kujikawa ovat salaperäisesti kadonneet, joten Yu päättää ystävineen lähteä televisiomaailmaan ottamaan asiasta selvää.

Samaan aikaan Naoto Shirogane tutkii Kirijo Groupin johtajan ja SEESin entinen perustajan, Mitsuru Kirijon, toimia. Mitsuru on perustanut SEESin tilalle uuden ryhmän nimeltä Shadow Operatives, johon kuuluvat myös Akihiko Sanada, varjojen vastainen ase Aigis sekä Fuuka Yamagishi. Heidän lentokoneestaan kaapataan toinen varjojen vastainen ase nimeltä Labrys, joka joutuu televisiomaailmaan. Shadow Operatives lähtee sinne etsimään häntä Naoton seuratessa heitä salaa.

Sekä Tutkintaryhmän (*Investigation Team*) että Shadow Operativesin jäsenet joutuvat P-1 Grand Prixissä toisiaan vastaan ja he kohtaavat tuntemattoman pahansuovan olennon (*Malevolent Entity*), joka tekeytyy heidän omiksi varjoikseen. He kohtaavat myös Samettihuoneesta (*Velvet Room*) tulevan Elizabethin, joka oli jättänyt työnsä löytääkseen keinon vapauttaa *Persona 3:n* protagonisti Suuresta Sinetistä. Hän päättää taistella Yu:ta ja Aigista vastaan ymmärtääkseen Villikortti-kyvyn todellisen merkityksen ja saa lopulta itse käyttöön Narrin arkanan.

Kun Tutkintaryhmän ja Shadow Operativesin jäsenet kohtaavat P-1 Grand Prixiä juontavan "kenraali Teddien", tämä paljastuu valeasuiseksi Labryksen varjoksi. He kukistavat sen ja Labrys hyväksyy varjonsa saaden käyttöön persoonan nimeltä Ariadne. Mutta sitten Labrykseen hakkeroidutaan ja hänen kauttaan puhuva ihminen paljastuu turnauksen järjestäjäksi, joka paljastaa aikoneensa heikentää persoonankäyttäjien henkistä hyvinvointia muuttaakseen näiden persoonat jälleen varjoiksi. Yhteyden katkettua ja Labryksen vapauduttua Mitsuru vaatii Tutkintaryhmän jäseniä jättämään asian Shadow Operativesin huoleksi. Labrys liittyy heihin löytääkseen kadonneet osat muistoistaan. Yu kuitenkin kertoo muille Tutkintaryhmän jäsenille suunnittelevansa, että hekin tutkisivat asiaa.

**Juonipaljastukset päättyvät tähän.**

Äänirooleissa
-------------

### Alkuperäiset

|  |  |  |
| --- | --- | --- |
|  Daisuke Namikawa  | … |  Yu Narukami
  |
|  Shōtarō Morikubo  | … |  Yosuke Hanamura
  |
|  Yui Horie  | … |  Chie Satonaka
  |
|  Ami Koshimizu  | … |  Yukiko Amagi
  |
|  Tomokazu Seki  | … |  Kanji Tatsumi
  |
|  Rie Kugimiya  | … |  Rise Kujikawa
  |
|  Kappei Yamaguchi  | … |  Teddie
  |
|  Romi Paku  | … |  Naoto Shirogane
  |
|  Maaya Sakamoto  | … |  Aigis
  |
|  Rie Tanaka  | … |  Mitsuru Kirijo
  |
|  Hikaru Midorikawa  | … |  Akihiko Sanada
  |
|  Mamiko Noto  | … |  Fuuka Yamagishi
  |
|  Ayana Taketatsu  | … |  Labrys
  |
|  Miyuki Sawashiro  | … |  Elizabeth
  |
|  Fumihiko Tachiki  | … |  kuuluttaja/pahansuopa olento
  |
|  Sayako Ohara  | … |  Margaret
  |
|  Akemi Kanda  | … |  Nanako Dojima
  |
|  Hirofumi Tanaka  | … |  etsivä Kurosawa
  |
|  Isamu Tanonaka  | … |  Igor (arkistosta otettu)
  |
|  Marie Miyake  | … |  Yksikkö #024
  |
|  Junya Motomura  | … |  pelijärjestelmän kertojaääni
  |
|  Hina Nakase  | … |  sivuäänet
  |
|  Fumi Morisawa  | … |  sivuäänet
  |
|  Ryo Sugisaki  | … |  sivuäänet
  |
|  Taro Masuoka  | … |  sivuäänet
  |
|  Koji Saki  | … |  sivuäänet
  |
|  Kenichi Mine  | … |  sivuäänet
  |
|  Shinya Takahashi  | … |  sivuäänet
  |
|  Rie Haduki  | … |  sivuäänet
  |

### Englanninkieliset

|  |  |  |
| --- | --- | --- |
|  Johnny Yong Bosch  | … |  Yu Narukami, sivuäänet
  |
|  Yuri Lowenthal  | … |  Yosuke Hanamura
  |
|  Erin Fitzgerald  | … |  Chie Satonaka
  |
|  Amanda Winn-Lee  | … |  Yukiko Amagi
  |
|  Troy Baker  | … |  Kanji Tatsumi
  |
|  Laura Bailey  | … |  Rise Kujikawa, sivuäänet
  |
|  Sam Riegel  | … |  Teddie, sivuäänet
  |
|  Anna Graves  | … |  Naoto Shirogane
  |
|  Karen Strassman  | … |  Aigis, Nanako Dojima, Kanjin äiti
  |
|  Tara Platt  | … |  Mitsuru Kirijo, Elizabeth
  |
|  Liam O’Brien  | … |  Akihiko Sanada, sivuäänet
  |
|  Wendee Lee  | … |  Fuuka Yamagishi
  |
|  Cindy Robinson  | … |  Labrys
  |
|  Patrick Seitz  | … |  kuuluttaja/pahansuopa olento, SATin kapteeni
  |
|  Michelle Ann Dunphy  | … |  Margaret
  |
|  Grant George  | … |  etsivä Kurosawa, sivuäänet
  |
|  Dan Woren  | … |  Igor (arkistosta otettu)
  |

Lähteet
-------

1. ↑  Persona 4 Arena Director Discusses Home Conversion -- Andriasang.com
2. ↑  Persona 4: The Ultimax Suplex Hold Coming To PS3 Next Year - Siliconera
3. ↑  Persona 4 Arena Ultimax confirmed for North America - Destructoid


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
*Megami Tensei* |
| --- |
|  |
| Videopelit | 

|  |  |
| --- | --- |
| Pääsarja | * *Digital Devil Story: Megami Tensei*
* *II*
 |
|  |
| *Shin Megami Tensei* | * *Shin Megami Tensei*
* *II*
* *if...*
* *III: Nocturne*
* *Strange Journey*
* *IV* (*Apocalypse*)
 |
|  |
| *Devil Summoner* | * *Devil Summoner*
* *Soul Hackers*
* *Raidou Kuzunoha vs. The Soulless Army*
* *2: Raidou Kuzunoha vs. King Abaddon*
 |
|  |
| *Persona* | * *Revelations: Persona*
* *Persona 2*
* *Persona 3* (*Reload*)
* *Persona 4*
* *Persona 5*
 

|  |  |
| --- | --- |
| *Arena* | * *Persona 4 Arena*
* *Persona 4 Arena Ultimax*
 |
|  |
| *Q* | * *Persona Q: Shadow of the Labyrinth*
* *Persona Q2: New Cinema Labyrinth*
 |
|  |
| *Dancing* | * *Persona 4: Dancing All Night*
* *Persona 3: Dancing in Moonlight*
* *Persona 5: Dancing in Starlight*
 |
|  |
| Muut | * *Persona 5 Strikers*
* *Persona 5 Tactica*
 |

 |
|  |
| Muut | * *Megami Tensei Gaiden: Last Bible*
* *Majin Tensei*
* *Devil Children*
* *NINE*
* *Digital Devil Saga* (*2*)
* *Imagine*
* *Devil Survivor* (*2*)
* *Tokyo Mirage Sessions ♯FE*
 |

 |
|  |
| Anime | * *Digital Devil Story: Megami Tensei*
* *Persona: Trinity Soul*
* *Persona 4: The Animation*
* *Devil Survivor 2: The Animation*
* *Persona 3 The Movie*
* *Persona 4: The Golden Animation*
* *Persona 5: The Animation*
 |
|  |
| Luettelot hahmoista | * *Persona 3*
* *Persona 4*
* *Persona 5*
 |

 |